Motor val 2 meter ver in slootFoto: ER24 Twee vroue is Donderdag van ŉ waterdreineringsloot in Clayville, Johannesburg, gered. “Die vroue het in Spannerweg gery toe hul motor in ŉ twee meter diep sloot beland het,” het Luyanda Majija, woordvoerder van ER24, gesê. “Paramedici en brandbestryders moes die vroue uit die gat haal.” Die vroue kon uit die motor klim en het met ŉ leer by die sloot uitgeklim. Die vroue is op die toneel vir skok en geringe beserings behandel. Hulle is daarna na ŉ hospitaal geneem vir verdere behandeling. “Die rede vir die ongeluk is nog nie duidelik nie,” het Majija bygevoeg. “Owerhede sal die voorval ondersoek.”